open-index/open-wikipedia-markdown huggingface dataset:
Zkamenělý zámek (prírodná pamiatka)

**Zkamenělý zámek** je skupinové skalisko v Čechách, 3 km východne od Svratky v nadmorskej výške 765 m. Skalný útvar je z východnej strany obohnaný násypom a dvojitým valom. Od roku 1977 je chránený ako prírodná pamiatka.

## História
Podľa vykopaných nálezov vykonávaných v 80. a 90. rokoch 20. storočia sa vedeckí pracovníci zhodli na tom, že sa jedná o miesto s neolitickým a so slovanským osídlením. Zkamenělý zámek nebol pevnosťou, ako sa často súdi, ale hradiskom, v ktorom sa v rôznych dobách (kamennej, bronzovej, železnej) vystriedalo mnoho rôrnych rodinných skupín.

## Názov
Je pravdepodobné, že toto miesto bolo pomenované v dobe staroslovanskej. V starých letopisoch sa uvádza názov "Strahwiow", ktorý sa asi vzťahoval nielen k blízkemu potoku, ale aj k návršnému hradisku. Najpravdepodobnejší výklad pomenovania hradiska Karlštejn lebo Kalštejn znie, že bolo utvorené nemeckým lesným personálom podľa veľkého holého kameňa, tj. Holý kameň nemecky Kahl - rovnako. Z toho ľud potom utvoril Kalštejn. 

Pôvod je teda nepochybne nemecký. Zodpovedá tomu aj zápis vo Svrateckej farskej matrike z doby, kedy na vznikajúcu osadu - dnešné osada Karlštejn (súčasť obce Svratouch) s kaštieľom - bolo prenesené meno najbližšieho pomenovaného miesta (hradiska Kalštejna) a kedy sa potom pre hradisko ujal názov Starý Kalštejn alebo Karlštejn. Názov Zkamenělý zámek sa objavil až v druhej polovici 19. storočia, kedy zapracovala ľudová fantázia, ktorá videla v nápadne utváranej sústave skalísk "skamenený" zámocký útvar (veža, okno, schody, dom atď.).

## Archeologický výskum
Pri výkopoch v priestore Zkamenělého zámku tu bolo nájdených niekoľko predmetov: úlomky kamenného mlatu, žarnov, drtidlo, hlavička zvieraťa, množstvo kostí zvierat, železné nasadzovacie a bodacie šípky, veľké množstvo úlomkov z hlinených nádob a rad drobných železných predmetov. Väčšina nálezov sa dnes nachádza v múzeách v Hlinsku, v Poličke, Svratke a v Chrudimi.

## Referencie


## Pozri aj
* Zoznam chránených území v okrese Žďár nad Sázavou

## Iné projekty

## Externé odkazy
* BioLib.cz
* Kultúrne a prírodné dedičstvo Kraja Vysočina 
* Zkamenělý zámek na Ochranaprirody.cz 
* Totem.cz, Zkamenělý zámek
* Hrady.cz, Zkamenělý zámek 

## Zdroj

Kategória:Chránené územia v okrese Žďár nad Sázavou
Kategória:Chránená krajinná oblasť Žďárské vrchy
Kategória:Skalné útvary na Českomoravskej vrchovine
Kategória:Hornosvratecká vrchovina
Kategória:Svratka (okres Žďár nad Sázavou)
Zkamenělý zámek

**Zkamenělý zámek** môže byť:
* prírodná pamiatka v Žďárskych vrchoch v Česku, pozri Zkamenělý zámek (prírodná pamiatka)
* vápencové skalisko v krasovej oblasti Javoříčské jeskyně v Česku, pozri Zkamenělý zámek (Javoříčko) 
* zvyšky nepomenovaného hradu pri Konrádove v Česku, pozri Hrad u Konrádova
Negro (Amazonka)

**Negro** (, ) je rieka v Južnej Amerike, ktorá patrí k najdlhším prítokom Amazonky. Preteká Kolumbiou, Venezuelou a Brazíliou a rozloha jej povodia je .

Pramenným tokom je kolumbijská rieka Guainía, vytvárajúca viaceré pereje. Zaujímavosťou rieky je prepojenie povodia Amazonky s povodím Orinoka prostredníctvom ľavostranného prítoku Casiquiare, ktorá sa vetví a vytvára tak vodnú cestu medzi povodiami. Na rieke je veľa ostrovov a jej názov vznikol podľa tmavého zafarbenia vody. Maximálne prietoky nastávajú od marca do augusta a celoročný prietok dosahuje 28 000 m³/s.

## Iné projekty

## Zdroj
* 

Kategória:Rieky v Brazílii
Kategória:Rieky v Kolumbii
Kategória:Rieky vo Venezuele
Remeselná živnosť

**Remeselná živnosť** je druh živnostenského podnikania. Je to živnosť, na ktorej prevádzkovanie je podmienkou odborná spôsobilosť získaná vyučením v odbore. Zoznam týchto živností a konkrétne podmienky v oblasti odbornej spôsobilosti určuje živnostenský zákon v prílohe 1 a § 20 - 21.  

Medzi remeselné živnosti patrí napr.: zámočníctvo, mäsiarstvo, stolárstvo, kaderníctvo a iné. 

## Referencie

## Pozri aj
* Živnostenské podnikanie

Kategória:Podnikanie
Hérakleides zo Salamíny

**Hérakleides** () bol olympijský víťaz v behu na jedno stadion v roku 204 pred Kr.

Hérakleides z cyperskej Salamíny si na 144. olympijských hrách vydobyl víťazstvo v behu na jedno stadion. Pre Hérakleida to mohol byť vrcholný okamih života a možno aj začiatok nového života. Slávu olympijského víťazstva krásne vystihuje spev prvej Pindarovej *Olympijskej ódy*, ktorá znie: „*Do ďaleka žiari sláva vydobytá na olympijských hrách, kde bojuje rýchlosť a sila spojená s odvahou o najvýššiu cenu. Kto tam zvíťazí, teší sa po celý život úcte sladkej ako med, ktorá odmieňa úspech. Veď stále a každodenné šťastie je to najlepšie, čo si môže človek priať."*

Menom Hérakleida bola navyše 144. olympiáda (štvorročné obdobie) nazvaná, lebo menom víťazov tejto disciplíny sa olympiády označovali. V starovekom Grécku bol zoznam týchto olympiád spoločne s ich víťazmi zostavený koncom 5. stor. pred Kr. a od 4. stor. pred Kr. ho grécki historici používali pri datovaní. Olympijské víťazstvo Hérakleida je zaznamenané v Eusebiovom diele Kronika (), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.  
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
André Gomes

**André Filipe Tavares Gomes** (* 30. júl 1993, Grijó, Portugalsko) je portugalský futbalista, ktorý hráva za klub FC Everton v lige  Premier League a za Portugalské národné futbalové mužstvo.

V sezóne 2013/2014 ako hráč FC Benfica vyhral treble. V roku 2014 prestúpil do klubu Valencia CF.

## Referencie


## Externé odkazy
*Gomes na www.fcbarcelona.com

Kategória:Portugalskí futbalisti
Kategória:Hráči SL Benfica Lisabon
Kategória:Hráči FC Barcelona
Paco Alcácer

**Francisco Alcácer García** známy aj ako **Paco Alcácer** (* 30. august 1993, Torrent, Španielsko) je španielsky futbalový útočník a reprezentant, momentálne pôsobiaci v klube FC Barcelona.

## Reprezentačná kariéra
Alcácer bol členom španielskych mládežníckych reprezentácií. S výberom do 19 rokov vyhral Majstrovstvá Európy U19 v rokoch 2011 (vo finále proti Česku - výhra 3:2 po predĺžení - strelil dva góly) aj 2012.

V A-mužstve Španielska debutoval 4. septembra 2014 v priateľskom zápase na Stade de France proti Francúzsku (porážka 0:1).

Premiérový gól strelil o 4 dni neskôr 8. septembra v kvalifikácii na EURO 2016 proti Macedónsku (výhra 5:1), a bol to rovno víťazný gól.

Vo svojom treťom zápase 9. októbra 2014 v tej istej kvalifikácii proti Slovensku ako jediný španielsky strelec prekonal brankára Matúša Kozáčika, na bodový zisk to však nestačilo, favorizovaní Španieli prehrali 1:2.

## Referencie

## Iné projekty

## Externé odkazy
* Profil hráča na transfermarkt.com 
* Profil hráča na National Football Teams.com 
* Profil hráča - reprezentačné štatistiky v A-mužstve , eu-football.info
* Garcia na en.valenciacf.com 

## Zdroj

Kategória:Španielski futbalisti
Kategória:Futbaloví útočníci
Kategória:Hráči Valencia CF
Kategória:Hráči Getafe CF
Kategória:Hráči FC Barcelona
Samuel Umtiti

**Samuel Umtiti** (* 30. august 1993, Yaoundé) je profesionálny francúzsky futbalista, ktorý je v súčasnosti na hosťovaní ako obranca v klube US Lecce. Je taktiež súčasťou francúzskeho národného tímu.

Začal svoju kariéru v tímoch mládeže FC Lyon. V januári 2016 prestúpil za 25.mil euro do FC Barcelona.
.

## Referencie


## Externé odkazy
*Umtiti na www.fcbarcelona.com

Kategória:Francúzski národní futbalisti
Kategória:Hráči FC Barcelona
Kategória:Hráči Olympique Lyonnais
Kategória:Majstri sveta vo futbale
Kategória:Hráči Majstrovstiev Európy vo futbale 2016
Kategória:Hráči Majstrovstiev sveta vo futbale 2018
Kategória:Futbaloví strední obrancovia
Kategória:Francúzske osobnosti kamerunského pôvodu
Kategória:Osobnosti z Yaoundé
Železničná zastávka Chľaba

**Železničná zastávka Chľaba** je železničná zastávka na trati Bratislava – Štúrovo v Chľabe, ktorá je v súčasnosti mimo prevádzky. V minulosti ju prevádzkovala Železničná spoločnosť Slovensko a.s. (ZSSK).

## Dejiny
Zastávka v Chľabe vznikla na významnej trati, jednej z najstarších a najdôležitejších v Rakúsko-Uhorsku, no i v Strednej Európe. Trať prepojila Viedeň a Budapešť a od svojho vzniku patrí ku kľúčovým úsekom v sieti ŽSR. K dokončeniu trate došlo 16. decembra 1850, v roku 1904 pribudla druhá koľaj a v roku 1969 elektrická trakcia. Zastávka v Chľabe bola pohraničnou a jej význam výrazne poklesol až po začlenení Slovenska a Maďarska do Schengenského priestoru v roku 2007.

Od mimoriadnej zmeny grafikonu 3. septembra 2006 v Chľabe zastavovali všetky osobné vlaky na trati a jeden pár rýchlikov. Po petícii v obci a tlaku obecného zastupiteľstva vznikla za obecné peniaze a zdroje ŽSR nová zastávka.

## Železničné trate
Cez zastávku prechádzajú vlaky, ktoré smerujú z Budapešti do Štúrova či Bratislavy. Ide o medzinárodné spoje, smerujúce od Budapešti cez Bratislavu do Prahy a Berlína.

## Súvisiace stanice
Zastávka je najbližšie k týmto staniciam:
* Štúrovo
* Szob

## Referencie

## Externé odkazy
* Zastávka na stránke VLAKY.NET

Chľaba
Kategória:Chľaba
Kategória:Doprava v okrese Nové Zámky
Prosička

**Prosička** alebo **Prosíčka** je prírodná pamiatka, ktorá sa nachádza v lese asi  severozápadne od mestečka Jimramov v okrese Žďár nad Sázavou v Česku.

## Predmet ochrany
Predmetom ochrany je skalnatý chrbát tvorený dvoma skaliskami s celkovou dĺžkou  a výškou až  s rozsiahlym kamenným morom a sutinovými svahmi pod skaliskami. Územie PP je dokladom mrazového zvetrávania rulových hornín v chladných obdobiach pleistocénu.

## Flóra
Územie PP je porastené hospodárskym lesom s prevahou smreka obyčajného, primiešaná je borovica lesná (*Pinus sylvestris*), smrekovec opadavý (*Larix decidua*) a ojedinele buk lesný (*Fagus sylvatica*) a jedľa biela (*Abies alba*). Skaly a sutiny sú porastené lišajníkmi a machorastami.

## Fauna
Územie PP je významným hniezdiskom lesných druhov vtákov, ako je napríklad tesár čierny (*Dryocopus martius*), sova obyčajná (*Strix aluco*) a krkavec čierny (*Corvus corax*). Z cicavcov tu žije piskor obyčajný (*Sorax araneus*), jazvec lesný (*Meles meles*) a rad ďalších druhov.

## Využitie
Skalné bloky sú sprístupnené po modrej turistickej značke vedúcej z Jimramova cez Javorek do Odranca a z vrcholu je krásny výhľad do údolia riečky Fryšávky. Horolezectvo nie je na skalách povolené.


Prosíčka7.jpg|Pohľad z vrcholu smerom na Nový Jimramov a Javorek
Prosíčka9.jpg|Vrcholový kríž
Prosíčka12.jpg|Pohľad z vrcholu smerom na Nový Jimramov a Javorek
Prosíčka14.jpg|Vrcholový drevený vyrezávaný kríž z roku 2002
Prosíčka25.jpg|Pohľad na vyššie skalisko odspodu


## Vrchol
Priestor prírodnej pamiatky zaberá vrcholovú časť a časť západného svahu rovnomenného vrchu o nadmorskej výške 739 metrov. Geomorfologicky vrch spadá do celku Hornosvratecká vrchovina, podcelku Žďárské vrchy a okrsku Devítiskalská vrchovina.

## Referencie


## Pozri aj
* Zoznam chránených území v okrese Žďár nad Sázavou

## Iné projekty

## Externé odkazy
* BioLib.cz
* Na stránke Geologické lokality.cz
* Kultúrne a prírodné dedičstvo Kraja Vysočina 
* Prosička na Ochranaprirody.cz 

## Zdroj

Kategória:Chránené územia v okrese Žďár nad Sázavou
Kategória:Chránená krajinná oblasť Žďárské vrchy
Kategória:Skalné útvary na Českomoravskej vrchovine
Kategória:Hornosvratecká vrchovina
Kategória:Povodie Fryšávky
Staropavlovský rybník

**Staropavlovský rybník** je prírodná pamiatka ev. č. 6014 neďaleko obce Pavlov v okrese Žďár nad Sázavou v nadmorskej výške 540546 metrov. Oblasť spravuje AOPK ČR.

## Ochrana
Predmetom ochrany je rybník s výskytom vzácnej vegetácie letnených rybníkov a nadväzujúce mokraďové a rašelinové biotopy, populácie významných druhov rastlín, predovšetkým koleanta útleho *(Coleanthus subtilis)*.

## Referencie


## Pozri aj
* Zoznam chránených území v okrese Žďár nad Sázavou

## Externé odkazy
* Kultúrne a prírodné dedičstvo Kraja Vysočina 
* Staropavlovský rybník a Rybníky u Rudolce na zdarskypruvodce.cz

Kategória:Chránené územia v okrese Žďár nad Sázavou
Kategória:Rybníky v Kraji Vysočina
Kategória:Prírodný park Bohdalovsko
Kategória:Územia európskeho významu v Česku
Obzor (1889 – 1905)

**Obzor** je časopis, ktorý vychádzal na Slovensku od 1889.

Obzor, s podnázvom *Časopis pre hospodárstvo, remeslo a domáci život*, vychádzal raz mesačne v Ružomberku. Časopis bol pokračovaním Lichardovho Obzoru, hoci začal nové číslovanie ročníkov. V rokoch 1891 až 1899 mal zábavnú prílohu *Pri kozúbku* a *Pod lipou*.

## Redaktor a vydavateľ
* zodpovedný redaktor: Jozef Miloslav Hodža, potom Karol Salva, Juraj Babka
* spolupracovník: Ľudovít Vladimír Rizner, potom Jozef Zumr, František J. Suchý
* vydavateľ a nakladateľ: Karol Salva
* tlač: Karol Salva v Ružomberku

## Periodicita
Čísla v zátvorke sú pokračovaním predchádzajúceho Obzoru.
* 1889 - roč. I (XXV.) - 12 čísiel - 192 s.
* 1890 - roč. II (XXVI.) - 12 č. - 196 s.
* 1891 - roč. III (XXVII.) - 12 č. - 192 s.
* 1892 - roč. IV (XXVIII.) - 12 č. - 192 s.
* 1893 - roč. V (XXIX.) - 12 č. - 192 s.
* 1894 - roč. VI (XXX.) - 12 č. - 192 s.
* 1895 - roč. V (XXXI.) - 12 č. - 192 s.
* ...
* 1900 - roč. XII (XXXVI.) - 12 č. - 256 s.
* 1901 - roč. XIII (XXXVII.) - 12 č. - 192 s.
* 1902 - roč. XIV (XXXVIII.) - 12 č. - 188 s.
* 1903 - roč. XV - 12 č. - 200 s.
* 1904 - roč. XVI - 12 č. - 196 s.
* 1905 - roč. XVII - 12 č. - 176 s.

Po roku 1905 pokračoval časopis v roku 1907 ako Obzor (1907 – 1918).

## Pozri aj
* Obzor (1863 – 1886)
* Obzor (1907 – 1918)

## Zdroj
* OBZOR. In: *Bibliografia slovenských novín a časopisov do roku 1918*. Zost. Michal Potemra. Martin : Matica slovenská, 1958. 145 s.

Kategória:Slovenské periodiká
Kategória:Týždenníky na Slovensku
Obzor (1907 – 1918)

**Obzor** bol týždenník, ktorý vychádzal na Slovensku od roku 1907.

Obzor, s podnázvom *Hospodársky a sociálny týždenník* (od 7. februára 1909 aj *Hazafias tót Hetilap*), vychádzal raz týždenne na Myjave.

## Redaktor a vydavateľ
* hlavný redaktor a majiteľ: Filberger Gyula
* tlač: Daniel Pažický na Myjave

## Periodicita
* 1907 – I. roč. – 37 čísiel – po 4 – 6 strán
* 1908 – II. roč. – 52 č. – po 4 – 6 s.
* 1909 – III. roč. – 52 č. – po 4 s.
* 1910 – IV. roč. – 52 č. – po 4 s.
*...
* 1915 – IX. roč. – 52 č. – po 4 s.
* 1916 – X. roč. – 52 č. – po 4 s.
* 1917 – XI. roč. – 53 č. – po 4 s.
* 1918 – XII. roč. – 26 č. – po 4 s.

## Pozri aj
* Obzor (1863 – 1886)
* Obzor (1889 – 1905)

## Zdroj
* OBZOR. In: *Bibliografia slovenských novín a časopisov do roku 1918*. Zost. Michal Potemra. Martin : Matica slovenská, 1958. 145 s.

Kategória:Slovenské periodiká
Kategória:Týždenníky na Slovensku
Marañón

**Marañón** môže byť:

* obec v Španielsku v provincii Navarra, pozri Marañón (Navarra)
* provincia v Peru, pozri Marañón (provincia)
* rieka v Peru, pozri Marañón (rieka)
Irodalom és Művészet

**Irodalom és Művészet** bol časopis, ktorý vychádzal na Slovensku od roku 1905.

Irodalom és Művészet bol literárnoumelecký časopis, ktorý vychádzal v Bratislave raz do týždňa. Zodpovedný redaktor bol József Hamvas. Noviny sa tlačili u K. Angermayera v Bratislave.

## Periodicita
* 1905 - I. roč. - 4 čísla - po 8 strán
* 1906 - II. roč. - 2 č. - po 8 s.

Časopis začal vychádzať 10. 12. 1905, prestal vychádzať 14. 1. 1906. Časopis pokračoval ako Fejlödés.

## Zdroj
* IRODALOM ÉS MÜVÉSZET. In: *Bibliografia inorečových novín a časopisov na Slovensku do roku 1918*. Zost. Michal Potemra. Martin : Matica slovenská, 1963. 818 s.

Kategória:Časopisy na Slovensku
Olexandr Volodymyrovyč Šovkovskyj

**Olexandr Volodymyrovyč Šovkovskyj** (; * 2. január 1975, Kyjev, Ukrajina) je bývalý ukrajinský futbalový brankár a reprezentant, odchovanec klubu FK Dynamo v ktorom strávil celu svoju kariéru. Štrnásťkrát vyhral ukrajinskú ligu a s reprezentáciou si zahral štvrťfinále majstrovstiev sveta.

## Úspechy
### Klubové
* Ukrajinský majster (14): 1994–2001, 2003, 2004, 2007, 2009, 2015, 2016
* Ukrajinský pohár (10): 1995, 1998–2000, 2003, 2005–2007, 2014, 2015
* Ukrajinský superpohár (6): 2004, 2006, 2007, 2009, 2011, 2016
* Semifinále Ligy majstrov: 1998/1999
* Semifinále Poháru UEFA: 2008/2009
* Štvrťfinále majstrovstiev sveta: 2006

### Individuálne
* Najlepší futbalista sezóny na Ukrajine: 2. miesto 2004/2005
* Ukrajinský brankár roku (9): 1994, 1997–1999, 2003–2006, 2011
* Najlepší ukrajinský brankár od dôb nezávislosti
* Najlepší brankár 2000–2010 na území bývalého Sovietskeho zväzu
* Prvý brankár v histórii majstrovstiev sveta, ktorý nedostal gól v penaltovom rozstrele
* Za svoju kariéru odohral 102 zápasov v Lige majstrov
* Nominácia na Zlatú loptu – 1999 (užší výber TOP 50)
* Najlepší brankár sveta na zneškodnenie penált
* Najlepší brankár Európskej ligy 2010/11

## Referencie


## Iné projekty

## Externé odkazy
* Olexandr Šovkovskyj v databanke National-Football-Teams.com 

## Zdroj

Kategória:Ukrajinskí futbalisti
Kategória:Futbaloví brankári
Kategória:Hráči FK Dynamo Kyjev
Kategória:Hráči CSKA Kyjev
Kategória:Hráči Majstrovstiev sveta vo futbale 2006
Kategória:Osobnosti z Kyjeva
Prešovská vzbura

náhľad|Pamätná tabuľa
**Prešovská vzbura** v Prešove bola revolta vojakov a obyvateľov mesta Prešov proti Rakúsko-Uhorsku v roku 1918. Začala v noci z 31. októbra 1918 na 1. novembra 1918. Zúčastnilo sa jej najmenej 300 vojakov náhradného práporu 67. pešieho pluku. Vzbura bola potlačená 1. novembra 1918 a hneď v ten deň komando maďarských dôstojníkov vykonalo popravu 40 vojakov a 2 civilistov.

## Príčiny vzbury
Viacerí vojaci prešovskej posádky, najmä vojaci náhradného práporu 67. pešieho pluku po tom, čo sa 31. októbra 1918 dozvedeli o konci vojny, vyrabovali v meste Prešov vojenské sklady a niektoré obchody na terajšej Hlavnej ulici. Na základe vtedajšieho stanného práva boli 40 vojaci a dvaja civilní občania popravení priamo pri stene katolíckeho kostola na Hlavnej ulici. Tieto tragické udalosti priamo súviseli s vojnovými útrapami a rozpadom Rakúsko-Uhorska.

## Priebeh vzbury

Vojaci 67. cisárskeho a kráľovského pešieho pluku, v ktorom mali väčšinu Slováci zo Šarišskej a Liptovskej župy a niektorých ďalších menších prešovských útvarov, odopreli poslušnosť svojim veliteľom lebo už mali dosť vojnových útrap prvej svetovej vojny a tak aj pod vplyvom revolúcie v Budapešti, v noci z 31. októbra na 1. novembra 1918, spolu s civilistami vyrabovali v meste Prešov vojenské sklady a obchody. Po príchode vojenských posíl boli vzbúrenci pozatýkaní a napriek tomu, že počas nepokojov nedošlo k žiadnym stratám na životoch, odsúdil 120 účastníkov vzbury štatariálny súd na trest smrti. Ten istý deň 1. novembra 1918 bolo popravených 40 vojakov a 2 civilisti. Ostatným sa podarilo ujsť. Táto udalosť je známa aj ako Prešovská vzbura. Bola to najkrvavejšia udalosť od Prešovských jatiek (1687).

6. novembra 1918 Ján Meličko z Prešova, napísal vtedajšiemu martinskému vedeniu Slovenskej národnej rady list v ktorom píše: „ráno bez akéhokoľvek výsluchu ich dali strieľať a síce pri kostole. Mnohí sa útekom chceli zachrániť, ale ako psov ich strieľali. Moc zaslzených očí sa dívalo na to. No boli tam aj vysmiate tváre vyvoleného národa.“

Vtedajšie maďarské vojenské aj štátne orgány túto vzburu zaradili do kategórie rabovania obchodov a nie medzi klasickú vojenskú vzburu. Historickú udalosť pripomína aj pamätná tabuľa, ktorá bola umiestnená na severnom múre konkatedrály svätého Mikuláša a je na nej napísaný tento text: „Pri tomto kostolnom múre zastrelili 1. novembra 1918 34 vojakov a občanov odsúdených na smrť podľa stanného práva za účasť na vzbure 31. októbra 1918, ktorá vznikla pod vplyvom VOSR.“ Miesto popravy je zaradené do slovenského zoznamu národných kultúrnych pamiatok pod číslom 707-1443/0

## Referencie


## Iné projekty

## Externé odkazy
* http://www.domarmady.sk/data/files/3802.pdf

Kategória:Prvá svetová vojna
Kategória:Dejiny Rakúsko-Uhorska
Kategória:Vojsko na Slovensku
Kategória:Prešov
Michalovský bridžový klub

**Michalovský bridžový klub** je druhý najväčší bridžový klub na Slovensku. Patrí medzi slovenské bridžové kluby s najdlhšou históriou. Organizovaný bridž sa v Michalovciach hrá od roku 1975. V roku 2000 Michalovskí bridžisti založili občianske združenie *Bridžový klub - NBH-PALMA - Michalovce.*

Michalovský bridžový klub popri pravidelných klubových turnajoch konajúcich sa každý štvrtok o 17:00 na Ekonomickej fakulte, dlhoročne organizuje medzinárodný bridžový turnaj *[[Karpatský pohár]]* a *Novoročný turnaj*. Hráči klubu sú pravidelnými účastníkmi 1. a 2. slovenskej bridžovej ligy a dosiahli niekoľko výraznejších úspechov aj na zahraničných turnajoch.

## Hráči klubu
Klub má 40 registrovaných členov. Členmi klubu je aj niekoľko ukrajinských hráčov, ktorí za klub hrávajú od roku 2012 v družstve Légia Michalovce, kedy prvýkrát nastúpili do 2. slovenskej bridžovej ligy, už pri prvom pokuse postúpili do 1. ligy. V roku 2014 skončili v 1. lige na 2. mieste .
### Najúspešnejší hráči
*Alojz Zlacký - národný majster, jeden zo zakladajúcich členov klubu, v súčasnosti žije v Bratislave
*Branislav Šikra - kandidát majstra, v súčasnosti je členom Košického bridžového klubu
*Ljubov Tokárová - kandidátka majstra, v súčasnosti súťažne nehráva

## Referencie

## Zdroj
*Stránka klubu

Kategória:Bridž na Slovensku
Kategória:Šport v Michalovciach
LG Optimus Z

**LG Optimus Z** je androidový smartfón určený pre juhokórejský trh, ktorý vyrábala spoločnosť LG Electronics. Predstavený bol v apríli a uvedený v júli 2010.

Obsahuje IPS kapacitný dotykový displej s uhlopriečkou 3,5 palcov s rozlíšením 480 x 640 bodov s bodovou hustotou 229 ppi a operačný systém Android 2.1 aktualizovateľný na 2.2.

Používa čipset Qualcomm QSD8250 Snapdragon S1 s procesorom 1,0 GHz Scorpion a grafickým procesorom Adreno 200. Kapacitu vnútornej pamäte je možné rozšíriť microSD kartou do 32 GB, 4 GB karta bola súčasťou dodávky.

Fotoaparát má rozlíšenie 5 MP, sekundárna kamera chýba. 

Batéria je odnímateľná Li-Ion s kapacitou 1350 mAh.

## Referencie

## Zdroj
* gsmarena

Kategória:Mobilné telefóny LG
LG Optimus T

**LG Optimus T** je androidový smartfón, ktorý vyrábala spoločnosť LG Electronics pre mobilného operátora T-Mobile. Predstavený bol v októbri a uvedený v decembri 2010. Je to variant modelu LG Optimus One.

Obsahuje LCD kapacitný dotykový displej s uhlopriečkou 3,2 palcov s rozlíšením 320 x 480 bodov s bodovou hustotou 180 ppi a operačný systém Android 2.2.

Poháňa ho procesor s frekvenciou 600 MHz, kapacita vnútornej pamäte je 170 MB, ktorá je rozšíriteľná microSD kartou do 32 GB, pričom 2 GB karta je súčasťou dodávky.

Primárna kamera má rozlíšenie 3,15 MP, sekundárna kamera chýba.

Batéria je odnímateľná typu Li-Ion s kapacitou 1500 mAh.

## Referencie

## Zdroj
* gsmarena

Kategória:Mobilné telefóny LG
Brit Awards

**Brit Awards** (niekedy štylizované ako **BRIT Awards**; skrátene **Brits**) je udeľovanie cien British Phonographic Industry za popovú hudbu. Je to ekvivalent hudobného ceremoniálu Classic Brit Awards, ktorý sa koná každý máj. Robbie Williams je držiteľom rekordu s 13 Brit Awards ako sólový umelec a 5 ako člen skupiny Take That.

## Kategórie
* British Female Solo Artist
* British Male Solo Artist
* British Breakthrough Act
* British Group
* Critics' Choice
* British Producer of the Year
* British Single of the Year
* British Album of the Year
* Global Success
* International Male Solo Artist
* International Female Solo Artist
* International Group

## Súhrn

## Referencie

## Zdroj


Kategória:Hudobné ocenenia
Kategória:Britské ocenenia
LG Optimus EX

náhľad|LG Optimus EX

**LG Optimus EX** je hi-end androidový smartfón, ktorý vyrábala spoločnosť LG Electronics. Predstavený bol v septembri a uvedený v decembri 2011.

Obsahuje LCD displej s uhlopriečkou 4,0 palcov s rozlíšením 480 x 800 bodov s bodovou hustotou 233 ppi a operačný systém Android 2.3.4.

Použitý čipset je Nvidia Tegra 2 AP20H s procesorom Dual-core 1,0 GHz Cortex-A9 a grafickým procesorom ULP GeForce. Kapacita úložiska je 8 GB, rozšíriteľná microSD kartou do 32 GB a pamäť RAM je 1 GB. 

Primárna kamera má rozlíšenie 5 MP, k dispozícii je aj sekundárna kamera. Batéria je odnímateľná typu Li-Ion s kapacitou 1500 mAh.

## Referencie

## Zdroj
* gsmarena

Kategória:Mobilné telefóny LG
Lučšije pesni

**Lučšije pesni** môže byť:

* kompilačný album ruského hudobníka Nikolaja Noskova, pozri Lučšije pesni (2002)
* kompilačný album ruského hudobníka Nikolaja Noskova, pozri Lučšije pesni (2008)
Ucayali

**Ucayali** môže byť:

* department v Peru, pozri Ucayali (department)
* provincia v Peru, pozri Ucayali (provincia)
* rieka v Peru, pozri Ucayali (rieka)
Zapomenuté výpravy

***Zapomenuté výpravy*** () je štyridsaťdielny televízny cyklus Českej televízie, zameraný na zdokumentovanie výprav česko-slovenských expedícií. Dobrodružné výpravy po stopách priekopníckych bádateľov, geologické, botanické, etnologické či marketingovo zamerané výpravy po celom svete boli sfilmované v rokoch 2004 a 2005 pod taktovkou režisérov Petra Šamánka, Ludvíka Klegu, Miroslava Kačora, Jaroslava Bařinku, Jindřicha Procházku, Petra Lokaja, Jaroslava Večeřu a Jana Bělohlavého. Dobové materiály a zážitky z ciest opisujú priami účastníci ciest.

Pod rovnomenným názvom bola v roku 2016 vydaná rozsiahla (856 strán) kniha, ktorá obsahuje 60 jedinečných výprav, medzi nimi mnohé nesfilmované. Výpravné expedície sú v tlačenej verzii doplnené o nové poznatky a fakty, ktoré pri natáčaní dokumentu neboli známe, príp. boli po odvysielaní dokumentov upresnené.

## Zoznam dielov

## Referencie


## Zdroj
* 
* Cyklus na stránkach Českej televízie

Kategória:Televízne relácie v Česku
Johanna Kontová

**Johanna Kontová** (* 17. máj 1991, Sydney, Austrália ) je britská profesionálna tenistka austrálskeho a maďarského pôvodu. Vo svojej doterajšej kariére na okruhu WTA Tour vyhrala dva singlové turnaje, keď na konci júla 2016 triumfovala v americkom Stanforde a začiatkom roku 2017 ovládla podnik vo svojom rodisku v Sydney. V rámci okruhu ITF získala jedenásť titulov vo dvojhre a štyri vo štvorhre.

## Iné projekty

## Externé odkazy
*

## Zdroj
* 

Kategória:Austrálski tenisti
Kategória:Britskí tenisti
Kategória:Tenisti na Letných olympijských hrách 2016
Kategória:Osobnosti zo Sydney
Southwest Airlines

**Southwest Airlines** sú najväčšia nízkonákladová letecká spoločnosť na svete so sídlom v americkom Dallase v štáte Texas. Letecké základne má na letiskách v Atlante, Baltimore, Chicagu–Midway, Dallase–Love, Denveri, Houstone–Hobby, Las Vegas, Oaklande, Orlande a Phoenixe–Sky Harbor. Pomocou viac než 700 lietadiel Boeing 737 niekoľkých verzií prevádzkuje lety najmä po Spojených štátoch, Kanade a Latinskej Amerike a od roku 2016 lieta na Kubu.

Spoločnosť bola založená 16. marca 1967, pravidelné lety začala 18. júna 1971. Dňa 28. decembra 2014 sa s Southwest Airlines zlúčili AirTran Airways.

## Flotila
V decembri 2016 flotila spoločnosti Southwest Airlines pozostávala z nasledujúcich lietadiel:





## Referencie

## Iné projekty

## Externé odkazy
* Oficiálna stránka

Kategória:Letecké spoločnosti USA
Kategória:Nízkonákladové letecké spoločnosti
Kategória:1967
LG Thrill 4G

**LG Thrill 4G P925** je androidový smartfón, ktorý vyrábala spoločnosť LG Electronics pre mobilného operátora AT&T. Predstavený bol v marci 2011 a uvedený v auguste 2011.

Obsahuje 3D LCD kapacitný dotykový displej s uhlopriečkou 4,3 palcov s rozlíšením 480 x 800 bodov s bodovou hustotou 217 ppi a operačný systém Android 2.2 aktualizovateľný na 2.3.

Poháňa ho čipset TI OMAP 4430 s procesorom Dual-core 1,0 GHz Cortex-A9 a grafický procesor PowerVR SGX540. Kapacita úložiska je 8 GB, pričom je rozšíriteľná microSD kartou do 32 GB a 512 MB RAM. 

Fotoaparát je duálny s rozlíšením 5 MP a k dispozícii je aj sekundárna kamera. Batéria je odnímateľná Li-Ion s kapacitou 1500 mAh.

## Referencie

## Zdroj
* gsmarena

Kategória:Mobilné telefóny LG
LG Nitro HD

náhľad|Tyler Shields s telefónom LG ‘Nitro HD’

**LG Nitro HD** je androidový smartfón, ktorý vyrábala spoločnosť LG Electronics pre mobilného operátora AT&T. Predstavený bol v novembri a uvedený v decembri 2011.

Obsahuje AH-IPS LCD kapacitný dotykový displej s uhlopriečkou 4,5 palcov s rozlíšením 720 x 1280 bodov s bodovou hustotou 326 ppi a operačný systém Android 2.3.5 aktualizovateľný na 4.0.

Použitý procesor je Dual-core 1,5 GHz Scorpion a grafický procesor Adreno 220. Kapacita úložiska je 4 GB, pričom je rozšíriteľná microSD kartou do 32 GB, 16 GB karta je súčasťou dodávky. Kapacita pamäte RAM je 1 GB.

Primárny fotoaparát má rozlíšenie 8 MP, k dispozícii je aj sekundárna kamera. Batéria je odnímateľná Li-Ion s kapacitou 1830 mAh.

## Referencie

## Zdroj
* gsmarena

Kategória:Mobilné telefóny LG
Železničná stanica Hronská Dúbrava

**Železničná stanica Hronská Dúbrava** je železničná stanica v Hronskej Dúbrave. Leží na trati Nové Zámky – Zvolen a Železničná trať Zvolen – Diviaky odbočuje z nej trať do Banskej Štiavnice . Je elektrifikovaná striedavou sústavou 25 kV.

Stanica patrí pod sekciu riadenia dopravy Oblastného riaditeľstva Zvolen Železníc Slovenskej republiky.

## Doprava
Stanica je riadiacou pre trať do Banskej Štiavnice. Obsahuje 7 dopravných, 2 manipulačné a 5 ostatných koľají. Stanica má 4 vyvýšené nástupištia na 8 koľají. Patrí do Oblastného riaditeľstva Zvolen.

V stanici bola k dispozícii osobná pokladňa.

V grafikone od decembra 2016 premáva medzi Zvolenom a Levicami 14 párov vlakov denne, cez víkend 10. Medzi Hronskou Dúbravou a Banskou Štiavnicou jazdia 4 páry a 3 cez víkend. Z týchto vlakov sa dá v priebehu niekoľkých minút prestúpiť na osobné vlakové spoje do Zvolena. Prestúpenie v Hronskej Dúbrave na rýchlik v smere do Bratislavy je možné  v prípade posledného spoja z Banskej Štiavnice. Zvyčajná kapacita Os vlakov v do Banskej Štiavnice je 53 miest. Rýchliky a expresné vlaky v Hronskej Dúbrave nezastavujú od zmeny grafikonu v decembri 2012. Dovtedy šlo zo Zvolena do Dúbravy 7 rýchlikov a jeden express, v opačnom smere o rýchlik viacej. V grafikone platnom od decembra 2013 boli niektoré osobné vlaky z B. Štiavnice predĺžené až do Zvolena kde je zabezpečený priamy prestup na vlaky do Bratislavy. Eliminácia jedného prestupu funguje aj v opačnom smere.

V Hronskej Dúbrave s nachádza aj napájacia stanica trakčnej sústavy zo 110kV.

## Dejiny
Ako prvá bola postavená železnica z Vrútok, 1865-1872. V roku 1870 sa začala stavať úzkorozchodná trať z Hronskej Dúbravy do Banskej Štiavnice, dokončená bola v roku 1873 ako „*prvá verejná úzkorozchodná parná železnica vo vtedajšom Uhorsku*“. Trať do Levíc sa začala stavať až v roku 1896.

Vybudovanie železničného spojenia podnietilo rozvoj obce. Obyvateľstvo sa usadzuje v okolí stanice. Pôvodne sa stanica volala Hronská Breznica, od roku 1940 sa volala Dúbrava a od roku 1945 Hronská Dúbrava. Staničná budova má vzhľad z roku 1925 kedy sa uskutočnila posledná prístavba. 5. apríla 1948 sa začala stavba Trate mládeže v normálnom rozchode, 30. októbra 1949 bol otvorená. Na nástupišti je umiestnená pamätná tabuľa účasti železničiarov v SNP.

## Galéria

Súbor:ŽelezničnáStanicaHronskáDúbrava2017d.jpg|Riadiaci vozeň 913.012
Súbor:ŽelezničnáStanicaHronskáDúbrava2017e.jpg|Pohľad v smere na Žiar nad Hronom a Vrútky
Súbor:ŽelezničnáStanicaHronskáDúbrava2017f.jpg|Pohľad v smere na Zvolen a Banskú Štiavnicu
Súbor:ŽelezničnáStanicaHronskáDúbrava2017g.jpg|Zastavovanie vlaku v smere na Žiar nad Hronom


## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Kategória:Železničné stanice na Slovensku
Kategória:Hronská Dúbrava
Kategória:Doprava v okrese Žiar nad Hronom
Kategória:Stavby v okrese Žiar nad Hronom
Revolta

**Revolta** je prejav rozhodného odporu resp. vzbura, a to spravidla menšieho rozsahu a intenzity – najčastejšie ide len o spontánnu a izolovanú akciu menšej skupiny ľudí (alebo jednotlivca) s neveľkým cieľom. Tento odpor (vzbura) môže byť v ľubovoľnej vecnej súvislosti – proti režimu, nadriadenému, ustáleným zvyklostiam, v psychológii atď.. Slovo sa často používa voľne ako synonymum výrazov vzbura či odboj, prípadne aj povstanie. V najužšom zmysle sa revoltou myslí len ozbrojený pokus skupiny ľudí o násilné zvrhnutie vlády či režimu v krajine.

## Vzťah k revolúcii
Revolta často tvorí začiatok revolúcie alebo je jedným z prvkov priebehu revolúcie.

Príklad použitia: Zachoval sa citát z rozhovoru medzi vojvodom z Liancourtu, prinášajúcim správu o dobytí Bastily, a francúzskym kráľom Ľudovítom XVI., kde kráľ na informáciu o dobytí povedal: „Je to revolta?“ a vojvoda reagoval „Nie, Veličenstvo, to je revolúcia!“

## Etymológia
Slovo pochádza z nem. slova Revolte (revolta), ktoré vzniklo v 17. stor. z francúzskeho slova révolte (revolta). Toto francúzske slovo je prvýkrát doložené z roku 1501 a vzniklo zo slovesa révolter (pobúriť; otočiť). Toto francúzske sloveso vzniklo z talianskeho slovesa rivoltare (otočiť; pobúriť), ktoré vzniklo z ľudovolatinského slovesa *re-vol(vi)tare (otočiť späť), čo je intenzívum k latinskému slovesu revolvere (otočiť späť). Z rovnakého latinského slovesa (revolvere) pochádza mimochodom aj slovo revolúcia.

## Referencie


Kategória:Odboj
Mike Pence

**Michael Richard „Mike“ Pence** (* 7. jún 1959, Columbus, Indiana, USA) je americký republikánsky politik a 48. viceprezident Spojených štátov. Medzi rokmi 2013 až 2017 pôsobil ako guvernér štátu Indiana a v rokoch 2001 až 2013 ju zastupoval vo Snemovni reprezentantov.

## Kandidatúra na viceprezidenta
Dňa 15. júla 2016 ho republikánsky prezidentský kandidát Donald Trump oznámil ako svojho spolukandidáta do funkcie viceprezidenta pre novembrové voľby. Ako dôvod Trumpovho výberu sa predpokladá Penceov skalný konzervativizmus (je o.i. dlhodobým priaznivcom Tea Party), ktorý by mohol Trumpovi pomôcť osloviť konzervatívnu časť voličov najmä z oblasti Stredozápadu.

## Osobný život
Narodil sa do rodiny pôvodom írskych katolíkov, mal päť súrodencov. V Indiane vyštudoval v roku 1986 právo a živil sa ako právnik aj ako moderátor rádia. Je ženatý, s manželkou Karen majú tri deti.

## Referencie


## Iné projekty

## Zdroj
* 

Kategória:Viceprezidenti USA
Kategória:Osobnosti z Indiany
Kategória:Politici USA
Kategória:Členovia Republikánskej strany (USA)
Kategória:Guvernéri Indiany
Kategória:Členovia Snemovne reprezentantov USA
Kategória:Kandidáti Republikánskej strany na viceprezidenta USA
Kategória:Absolventi Indiana University
Karolína Plíšková

**Karolína Plíšková** (teraz úradne **Karolína Hrdličková**, * 21. marec, 1992, Louny) je česká profesionálna tenistka, ktorá vstúpila na okruh ITF v roku 2006 a profesionálkou sa stala v sezóne 2009. Do sezóny 2013 strávila prevažnú časť kariéry na okruhu ITF, kde získala prvý titul v roku 2008.

## Kariérne štatistiky

### Grandslamové účasti prehľad

*Aktualizované po turnaji [[Wimbledon 2017]].*

### Grandslamové finále

#### Dvojhra: 1 (1 finále)

## Iné projekty

## Externé odkazy
*

## Zdroj
* 

Kategória:Českí tenisti
Kategória:Súrodenci v tenise
Kategória:Dvojčatá
Kategória:Osobnosti z Loun
Disney Channel

**Disney Channel** (pôvodne **The Disney Channel** (1983 – 1997; niekedy skrátene **Disney** (1997 – 2002)) je americká káblová a satelitná televízna sieť, ktorá slúži ako vlajková loď Disney Channels Television Group a jednotka divízie The Walt Disney Company.

## Iné projekty

## Pozri aj
Disney Channel (Česko)

## Zdroj


Kategória:Televízne stanice v USA
Gemer-Malohont

**Gemer-Malohont** môže byť:
* Gemersko-malohontská župa
* región v dnešnom Slovensku, pozri pod Gemer (región) a Malohont
* časopis, pozri Gemer-Malohont (časopis)

## Referencie
LG Tribute 2

**LG Tribute 2** je androidový smartfón, ktorý vyrába spoločnosť LG Electronics. Predstavený a uvedený bol v júli 2015.

Obsahuje IPS kapacitný LCD displej s uhlopriečkou 4,5 palcov s rozlíšením 480 x 854 bodov s bodovou hustotou 218 ppi a operačný systém Android 5.1.

Používa systém na čipe Qualcomm MSM8916 Snapdragon 410 s procesorom Quad-core 1,2 GHz Cortex-A53 a grafický procesor Adreno 306. Kapacita úložiska je 8 GB, rozšíriteľná microSD kartou do 32 GB a pamäť RAM je 1 GB. 

Primárna kamera má rozlíšenie 5 MP, sekundárna rozlíšenie VGA. Batéria je odnímateľná typu Li-Ion a jej kapacita je 1900 mAh.

## Referencie

## Zdroj
* gsmarena

Kategória:Mobilné telefóny LG
Drevárska fakulta Technickej univerzity vo Zvolene

**Drevárska fakulta** je jednou zo štyroch fakúlt Technickej univerzity vo Zvolene. Pôvodne súčasť Vysokej školy lesníckej a drevárskej.

Dekanom fakulty je prof. Ing. Ján Sedliačik, PhD.

## História
Drevárska fakulta bola založená 8. júla roku 1952 vo Zvolene ako súčasť Vysokej školy lesníckej a drevárskej, s Česko-Slovenskou pôsobnosťou. Dlhé obdobie bola Drevárska fakulta jednoodborovou fakultou. Do roku 1955 sa vyučovalo v študijnom odbore Drevárske inžinierstvo, ktorý sa zmenil na odbor Mechanická technológia dreva a od roku 1975 na Technológiu dreva. Od roku 1990 sa opäť zavádza študijný odbor Drevárske inžinierstvo, ktorý  má 3-ročný spoločný základ a vo 4. a 5. ročníku študijné zamerania, otvárané podľa požiadaviek praxe, ponuky katedier a záujmu študentov. V roku 1978 vznikol na DF úplne nový študijný odbor Ekonomika a riadenie drevospracujúceho priemyslu a tým končí éra jednoodborovej fakulty.

## Súčasnosť
Drevárska fakulta patrí medzi vrcholné vzdelávacie a vedeckovýskumné inštitúcie vo vysokoškolskom systéme Slovenskej republiky. Hlavným poslaním fakulty je poskytovať vysokoškolské vzdelávanie, rozvíjať vedecké bádanie a tvorivú umeleckú činnosť.

Vychováva vysokoškolsky kvalifikovaných odborníkov – bakalárov, inžinierov, magistrov a doktorov pre celú komplexne ponímanú oblasť dreva a drevárskych výrobkov, nielen drevárskych technológov, ale aj dizajnérov, manažérov, ekonómov a interiérových poradcov pre potreby Slovenska, ale i zahraničia.

Vedeckovýskumná činnosť fakulty je orientovaná na komplexné využívanie drevnej suroviny, technológiu, techniku a ekonómiu. Je zameraná predovšetkým na zhodnotenie dreva jeho transformáciou na výrobky novej generácie, ktoré tvoria komplexný interiér – životné mikroprostredie človeka.

Pedagogickú, vedeckovýskumnú a ostatnú činnosť v súčasnosti zabezpečuje cca 150 pracovníkov. Cieľom Drevárskej fakulty TU vo Zvolene je maximálne priblížiť výchovu nových odborníkov neustále sa meniacim potrebám praxe. Program je postavený na univerzálnosti a individualizácii štúdia.

## Referencie


Kategória:Technická univerzita vo Zvolene
Harry Potter a Prekliate dieťa (kniha)

***Harry Potter a prekliate dieťa*** (v origináli ) je názov divadelnej hry britskej autorky J. K. Rowlingovej, ktorú napísala spolu so scenáristom Jackom Thornom a režisérom Johnom Tiffanym. Premiéru mala 30. júla 2016 v londýnskom Palace Theatre vo West Ende. Scenár bol tiež knižne vydaný, na Slovensku bol preklad vydaný 30. septembra 2016. Ide v podstate o ôsme pokračovanie série kníh o Harry Potterovi.

Samotná hra je rozdelená na dva diely, knižné vydanie vychádza v jednom zväzku.

## Anotácia
„Nikdy nebolo ľahké byť Harrym Potterom a teraz to nie je o nič ľahšie, keď je Harry prepracovaným zamestnancom Ministerstva mágie, manžel a otec troch detí v školskom veku. Kým Harry bojuje s minulosťou, ktorá odmieta minulosťou zostať, jeho najmladší syn Albus je poznamenaný ťarchou jeho odkazu, ktorý vlastne nikdy nechcel. Keď minulosť a súčasnosť vytvoria hrozivú výbušnú zmes, otec, rovnako ako jeho syn spoznajú nepríjemnú pravdu: niekedy temnota prichádza z nečakaných miest.“

## Dej a postavy
Veľmi očakávaná hra vyvolala medzi priaznivcami tejto knižnej série mnohé špekulácie. Diskutovalo sa o zasadení deja vzhľadom na pôvodný príbeh. Špekulovalo sa o tzv. prequeli (tzn. že by dej predchádzal pôvodný príbeh), ide však o sequel (dej nadväzuje na predchádzajúci príbeh), ktorý sa bude odohrávať 19 rokov po skončení posledného dielu (*[[Harry Potter a Dary smrti (kniha)|Harry Potter a Dary smrti]]*).

Medzi hlavnými postavami bude nielen Harry Potter, ako zamestnanec Ministerstva mágie, Ron a Hermiona, ale aj Harryho tri deti, predovšetkým Albus Severus Potter. Ten sa vyskytuje už v epilógu siedmej knihy *Harry Potter a Dary smrti*.

V hre vystupuje aj dcéra Rona a Hermiony, Rose. Ďalej napríklad aj Draco Malfoy a jeho syn Scorpius.

## Zaujímavosti
Hra bola ohlásená 26. júna 2016, osemnásť rokov po vydaní prvej knihy o Harrym Potterovi (*[[Harry Potter a Kameň mudrcov (kniha)|Harry Potter a kameň mudrcov]]*).

## Obsadenie

U fanúšikov vyvolalo rozruch obsadenie herečky čiernej pleti Nomy Dumezweni v úlohe Hermiony Grangerovej.

## Referencie

## Externé odkazy
* Harry Potter a prekliate dieťadatabazeknih.cz

## Zdroj

Kategória:Harry Potter
Kategória:Knihy z 2016
LG Tribute

**LG Tribute** je androidový smartfón, ktorý vyrába spoločnosť LG Electronics. Predstavený bol v septembri a uvedený v októbri 2014.

Obsahuje IPS kapacitný LCD displej s uhlopriečkou 4,5 palcov s rozlíšením 480 x 800 bodov s bodovou hustotou 207 ppi a operačný systém Android 4.4.2.

Systém na čipe je Qualcomm MSM8926 Snapdragon 400 s procesorom Quad-core 1,2 GHz Cortex-A7 a grafický procesor je Adreno 305.

Kapacita úložiska je 4 GB, pričom je rozšíriteľná microSD kartou do 32 GB a pamäť RAM je 1 GB. Primárna kamera má rozlíšenie 5 MP, sekundárna je pre rozlíšenie VGA.

Batéria je odnímateľná typu Li-Ion s kapacitou 2100 mAh.

## Referencie

## Zdroj
* gsmarena

Kategória:Mobilné telefóny LG
Majstrovstvá ASEAN vo futsale mužov 2001

**Majstrovstvá ASEAN vo futsale mužov 2001** bol prvý turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 7.9. júna 2001 v Kuala Lumpur, v Malajzii, za účasti 5 tímov. Všetky zápasy sa odohrali v aréne *Malawati Indoor Stadium Shah Alam*. Titul získalo , ktoré vo finálovom stretnutí zvíťazilo nad . 

## Výsledky
### Základná skupina

### Play-off
#### Finále

## Konečné poradie

## Referencie

## Externé odkazy
* Oficiálna stránka Futbalovej federácie ASEAN  
* Oficiálna stránka Malajzijskej futbalovej asociácie 

## Zdroje
* Majstrovstvá ASEAN 2001 na stránke Futbalovej federácie ASEAN   
* Majstrovstvá ASEAN 2001 na portáli futsalportal.net  

Kategória:Futsal v 2001
Muži
Futsal
LG Phoenix

**LG Phoenix P505** je androidový smartfón, ktorý vyrábala spoločnosť LG Electronics. Predstavený a uvedený bol v apríli 2011.

Obsahuje LCD displej s uhlopriečkou 3,2 palcov s rozlíšením 320 x 480 bodov s bodovou hustotou 180 ppi a operačný systém Android 2.2 aktualizovateľný na 2.3.

Používa systém na čipe Qualcomm MSM7227 Snapdragon S1 s procesorom 600 MHz ARM 11 a grafický procesor Adreno 200. Kapacita úložiska je 160 MB, rozšíriteľná microSD kartou do 32 GB, 2 GB sú v dodávke. 

Primárna kamera má rozlíšenie 3,15 MP, sekundárna kamera chýba.

Batéria je odnímateľná typu Li-Ion s kapacitou 1500 mAh.

## Referencie

## Zdroj
* gsmarena

Kategória:Mobilné telefóny LG
LG Vortex

**LG Vortex VS660** je androidový smartfón, ktorý vyrábala spoločnosť LG Electronics. Predstavený bol v novembri a uvedený v decembri 2010.

Obsahuje kapacitný LCD displej s uhlopriečkou 3,2 palcov s rozlíšením 320 x 480 bodov s bodovou hustotou 180 ppi a operačný systém Android 2.2.

Poháňa ho procesor s frekvenciou 600 MHz, kapacita vnútorného úložiska je 170 MB, rozšíriteľná microSD kartou do 32 GB, pričom 2 GB karta je súčasťou balenia.

Primárna kamera má rozlíšenie 3,15 MP, sekundárna kamera chýba.

Batéria je odnímateľná typu Li-Ion s kapacitou 1500 mAh.

## Referencie

## Zdroj
* gsmarena

Kategória:Mobilné telefóny LG
LG Lucid 4G

**LG Lucid 4G VS840** je androidový smartfón, ktorý vyrábala spoločnosť LG Electronics pre mobilného operátora Verizon. Predstavený bol v marci a uvedený v apríli 2012.

Obsahuje IPS kapacitný LCD displej s uhlopriečkou 4,0 palcov s rozlíšením 480 x 800 bodov s bodovou hustotou 233 ppi a operačný systém Android 2.3.6 aktualizovateľný na 4.0.4.

Používa systém na čipe Qualcomm Snapdragon S3 s procesorom Dual-core 1,2 GHz Scorpion a grafický procesor Adreno 220. Kapacita úložiska je 8 GB, rozšíriteľná microSD kartou do 32 GB a 1 GB RAM.

Primárna kamera má rozlíšenie 5 MP, sekundárna má rozlíšenie VGA. 

Batéria je odnímateľná typu Li-Ion s kapacitou 1700 mAh.

## Referencie

## Zdroj
* gsmarena

Kategória:Mobilné telefóny LG
Čegrava veľkozobá

**Čegrava veľkozobá** alebo **rybár veľkozobý** () je druh z čeľade rybárovité. Obýva prímorské oblasti, ma nesúvislý kozmopolitný výskyt. V Európe hniezdi na pobreží Baltského mora, na Ukrajine pri polostrove Krym na severe Kaspického mora. Zimuje pri rieke Niger v Mali. Cez Slovensko migruje populácia od Baltského mora, hlavne cez východné Slovensko. Migrácia bolo zistená na 5,80 % mapovacích kvadrátov. Podľa Medzinárodnej únie na ochranu prírody a prírodných zdrojov čegrava veľkozobá patrí medzi najmenej ohrozené druhy, trend celkovej populácie je stúpajúci, stavy v Severnej Amerike za 40 rokov štatisticky výrazne stúpli o 266%. V Európe bol takisto zistený rast populácie.

## Výskyt a stav na Slovensku
Ekosozologický status v roku 1995  *Im* – nezaradený migrant, resp. nehniezdič. V roku 1998 žiadny. Európsky ochranársky status *SPEC3* – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *E* – ohrozený druh.

## Ochrana
Je zákonom chránená, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Caspian Tern Seneca Falls 1.jpg|Za letu
Sterna caspia with chicks.jpg|Hniezdna kolónia, vajíčka i mláďatá
Hydroprogne caspia MWNH 0386.JPG|Vajce
Caspian Tern From The Crossley ID Guide Eastern Birds.jpg|Kompozitná fotografia – pomôcka na ľahšie spoznanie druhu


## Referencie

## Iné projekty

## Externé odkazy
 
* 

Kategória:Rybárovité
Kategória:Vtáky na Slovensku
Kategória:Najmenej ohrozené druhy
LG Lucid 3

**LG Lucid 3 VS876** je androidový smartfón, ktorý vyrába spoločnosť LG Electronics pre mobilného operátora Verizon. Predstavený a uvedený bol v apríli 2014.

Obsahuje LCD kapacitný IPS displej s uhlopriečkou 4,7 palcov s rozlíšením 540 x 960 bodov s bodovou hustotou 234 ppi a operačný systém Android 4.4.2.

Poháňa ho procesor Quad-core 1,2 GHz, kapacita vnútorného úložiska je 8 GB, rozšíriteľná microSD kartou do 64 GB a pamäť RAM je 1 GB. 

Primárna kamera má rozlíšenie 5 MP, sekundárna rozlíšenie VGA. Batéria je odnímateľná typu Li-Ion s kapacitou 2440 mAh.

## Referencie

## Zdroj
* gsmarena

Kategória:Mobilné telefóny LG
Marek Zelnický

**Marek Zelnický** (* 9. júl 1986, Ružomberok) je slovenský šachový funkcionár, organizátor a podnikateľ. Od roku 2007 je funkcionár Šachového klubu Ružomberok, kde sa zameriava na organizovanie šachových podujatí. Je považovaný za jedného z kľúčových organizátorov šachových turnajov na Slovensku.

Zelnický organizoval viaceré významné medzinárodné šachové podujatia, medzi ktoré patrí:

* 4-krát Majstrovstvá sveta IPCA (2011, 2015, 2016, 2019)
* 3-krát Majstrovstvá Európy (2014 Mitropa Cup, Majstrovstvá Európy mládeže, 2016 Majstrovstvá Európy amatérov v šachu)
* 50- a viackrát Majstrovstvá Slovenska v rôznych kategóriách

Jedným z jeho najvýznamnejších počinov je organizácia šachového festivalu *CHESSFEST* v Ružomberku, ktorý sa stal jedným z najznámejších turnajov na Slovensku. Zelnický sa tiež podieľal na zorganizovaní *Mitropa Cupu* v Ružomberku európskeho pohára družstiev,  Majstrovstiev Európy mládeže v Bratislave 2019, 

Záštitu nad jeho podujatiami prevzali viacerí významní politici vrátane prezidenta Andreja Kisku, predsedu vlády Roberta Fica, predsedu parlamentu Andreja Danka a ďalších predstaviteľov štátnej a miestnej samosprávy.

Okrem šachovej činnosti sa Marek Zelnický venuje aj podnikaniu. Je zakladateľom eventovo marketingovej agentúry *M&N Agency*, ktorá sa špecializuje na marketing, organizovanie hudobných festivalov a podujatí. V Česku pôsobí cez firmy *Exodera s.r.o.* a *Ice Show s.r.o.*, ktoré sa zaoberajú organizovaním zábavných a kultúrnych akcií.

Aktuálne je predsedom Šachového klubu Ružomberok a naďalej sa venuje organizovaniu šachových podujatí na Slovensku.

## Referencie

Kategória:Šach na Slovensku
Kategória:Slovenskí športoví funkcionári
Kategória:Osobnosti z Ružomberka